open-index/open-wikipedia-markdown huggingface dataset:
Touter

Een **touter** (ok we routouter) is een speêltoestel, ut Zeêuwse woord vò schommel. Ier staet ut in een vobeeldzin: " 'k gae even ni den speeltûûn om op de roetouter te spelen."

'n Touter bestaet uut n zitplank die aan weêszíe'en mie 'n touw of iezer is ophehangen. Deur op een bepaolde manier mie 't lichaom te bewegen hi de schommel heen en weêr. Dé manier is:
*Mie 't baovelichaam ni achter te hangen en tegeliek wier de benen ni veuren hestoken. Ierdeur hi de touter ni veuren.
*Vadder wier 't baovenlichaam ni veuren hebogen en d'n onderbenen onder 't zitplankje. Ierdeur hi de touter ni achter.

De moeilijkheid zit veurnaemelijk in 't starten. Dit kan vanuut het stilstaon, me in het algemeen gebeurt dit deur zich even achteruut af te zetten van de grond. Kleine huus hebben vaek moeite mie op gang komen en vaek oak om op gang te bluuven. Zie wurre daarom "aangeduwd", dat wil zeggen geholpen.

In het Nederlands wor de touter een schommel genoemd. De touter wordt in Noord-'Olland ook wel: "*zuzooi*" of "*taalter*" genoemd. In Vlaonderen worden veel verscheie termen gebruukt en deze bin erg streekgebonden. .  Voorbeelden zijn "*biezabijs*" in de omgeving van Gent, "*touter*" in Antwerpen en onder meer "*renne*" in West-Vlaonderen.

Ieronger wor een bekend Zeêuws touterlie'ie weer'egeve:
:Touterm'n outer
:m'n'uusje bran af
:Wien ei da gedaon?
:De kraoje, de maoje
:Stiert de kraoje naor Engeland toe
:Engeland is geslööt'n
:Twee deurtjes in de pöórt'n
:Juffrouw-is meneer nie tuus?
:Nêêje, meneer, die is nao Sluus
:Om twee emmertjes waoter
:Raod 's wie tie tegen kwam -
:Twee ouwe baozinnetjes
:Ze vochten as katinnetjes
:Ze riepen: schok schok, de dubbele schok,
:de schok is van Camille
:Trouwt'r buurman z'n dochter nie,
:dan trouwt die vuule Camille.
:Vuule Camille, wien is t'r dóód?
:Jan van't ènde z'n'öónd is dood,
:we zullen'm gaon begraov'n
:achter dien'öögen 'aoge
:achter't staonde riet,
:waor gin mèns'm 'öórt of ziet.
Lieste mee hroste plekken van Zeêland

Deze lieste geêft 'n overzicht van d'n 13 hroste plekken van Zeêland.

## Hroste plekken in Zeêland

Hebaseerd op ciefers gemeênten.
Grammaotica

**Grammaotica** (van 't Griekse γράμμα, "letter") is 'n subdiscipline binn'n de taelkunde die-a over 't alhemeên de studie van de inwendige bouw van zinn'n en woôrd'n betreft. De grammaotica ouwt d'r eige bezig mie de aparte zinsdeêle op zinsniveau en mie de woôrdsoôrte en de morfolohie op woôrdniveau. D'r wor vadder ok onderscheid emikt in beschrievende (descriptieve) en prescriptieve grammaotica.
Poppendamme

**Poppendamme** is 'n g'ucht in de gemeênte Ter Veere mie ongeveer 50 inweuners (± 2020), wat-a gerekend oor toet de weunkern Grieps, daer-a't kortbie leit. T'n zuje van Poppendamme leit de buurtschap Kapel 'Oôgelande; kort nae 't zuudoôsten leit ok 't g'ucht Ter Bottienge. De plekke ei ongeveêr vuuftig inweuners. De meêste bebouwinge is geconcentreerd bie de krusienge tussen de Poppendamsewegt en de Zwagermanwegt.

Poppendamme wier is de middeleêuwen gesticht; de naem laet z'n eige afleie uut de Friese vonaem *Poppo* en 't woord *[[damme]]*. Die Friese naem wiest op d'n ouwerdom van de plekke: 't leit vo d'n 'and da d'r toen in Zeêland nog Ingweoons gesproke wier. Toet 1816 lag 't in de gemeênte Grieps en Poppendamme, daenae toet 1966 in de gemeênte Grieps, vanaf 1966 in de fusiegemeênte Mariekerke en sind 1997 in de groôte gemeênte Ter Veere.

In d'omgevienge is de plekke bekend om z'n bieëlozze.

## Lienks nae buten
* Plaatsengids
De Wasschappelse Toneelploeg

**De Wasschappelse Toneelploeg** ei z'n eige toet doel esteld om de Zeêuwse, en in 't biezonder de Wasschappelse, cultuur in stand te ouwen. Dat oudt in dat oale stikken in 't Wasschappels opevoerd oare. Di oare oak eige toneêlstikken en sketches eschreve. In die stikken oare dikkuls de eige gewoonten belacheluk emaekt. 

Om op een aeven een volledig programma an te bieën, oare d'r nest de toneelstikken oak vaesjes eschreve. In 2009 is 'r een volledig programma ni anleidienge van de bevrijdienge van Walchren eschreve. De vaesjes goeng over de geschiedenis van Wasschappel van vô d'n oôrlog en natuurluk oak over d'n oôrlog zelluf. As voorbeeld is 'r ieronder zo'n vaesje uut dat programma toe'evoegd. Dat veasje gaet over de problemen van iemend van achter d'n toren om op Wasschappel te komme weunen. De Wasschappelse woorden in dat vaesje wier vô d'n oôrlog nog gebruukt, mè tegenwoordug is dat a een bitje minder. Aole vaesjes van de Wasschappelse Toneelploeg bin nae te lezen op http://www.wasschappelsetoneelploeg.nl/liedjes.htm .

Wasschappelaers
(origineel: Shine silently – Nils Lofgren)

ie kom nie van ier

weunt ier op durp

ie ken nie wenne an Wasschappelaers, wan

ie is nie van ier

wa bin freinzen

of een lawwiet

kop over konte begriep t’n oak nie, wan

ie is nie van ier

Wa-a-aschappelaers

Ie begriept nog nie, wa ze zêie

Wa-a-aschappelaers

Ie begriep nog nie oale naemen

Ie is nie van ier

Een strontroengker

Zoôje ni de zak

Erregewêre doet t’n mè nie, wan

ie is nie van ier

Wat is zuumtig

of een purjan

ie is ’t beu as gespooge spek, wan

ie is nie van ier

Wa-a-aschappelaers

Ie begriept nog nie, wa ze zêie

Wa-a-aschappelaers

Ie begriep nog nie oale naemen

Ie is nie van ier

Eine Kale

en Jirre Prik

ze wier kwaed toen d’n die naemen zei, wan

ie is nie van ier

oe êet Pieston

of Fien Kojan

en oak Baemeskaeter snap t’n nie, wan

ie is nie van ier

Wa-a-aschappelaers

Ie begriept nog nie, wa ze zêie

Wa-a-aschappelaers

Ie begriep nog nie oale naemen

Ie is nie van ier

dus je begriept

ie wen nie gouw

en oak z’n vrouwe zei nog gin kwa, mè

ie doe z’n best

liekend a op ons

boalzak op z’n rik

z’n vrouwe bakt koeken nae een sturm, jae

ze doe d’r best

## Lienks nae buten
* http://www.wasschappelsetoneelploeg.nl/
De Gooischiêters

't **Gooischiêten** in Waschappel stam nog uut de middeleeuwen. In dien tied oa ze soldoaten nodig en die wier dan eronseld bie 't schieten, naeda ze êest een berreg drank evoerd waere. De gewoonten van vroeger bin zo vee mogeluk vast ehouwe. Zo moge d'r nog oaltied allêen mè mannen uut Wasschappel an meedoe. Een Wasschappelaer is iemend dien a t'r noe weunt of dien a t'r geboren is. Di oardt eschote mee loaie kogels, die a ze zelluf smelte. As gooi gebruke ze troenken. 't Is een mooie gewoonte dat 'r tegen die troenken scheepjes en afbeeldiengen van biezondere gebeurtenissen uut 't ofeloape jaer espiekerd oare. Ienkele jaeren elee mode d'r mè een maximum aantal persoanen meedoe, mè inmiddels mag iederendêen meedoe dien a wil en an de voorwaerden voldoet natuurluk. De belangriekste gebeutenissen bin ieronder op een rijtje ezet.
Op zondagaeven oardt de rolle opemaekt. De persoanen die mee wille doe moete dat dus op dien aeven melde en d'r naeme oardt dan op de rolle eschreve. Di kê je an zie da 't uut middeleeuwen stamt.

Op zaterdagochen gae d'n tamboer (iemend mee een trommel) bie 't opkommen van de zunne deur 't durp om oale gooischiêters uut bêdde te trommelen. Zodra a ze oal op de baene onder an d'n diek stae, begunne ze te schieten op de burgemêestertroenke. Dien a dat 'r ofschiet krieg de burgemêesterpries. Iederêen dien a t'r een troenke ofschiet krieg een lintje, di a ze dan d'n êelen dag grôos mee rondloôpe.

Rond een uur of negene gae ze mee z'n oalen een oen ge'nete in êen van de plaetseluke resterants.

Tegen de middeg gae ze ni 't Kasteel van Batavie, di a 't grôotse gedêelte van de Wasschappelaers is verzaemeld. Dat is een mooi moment om ouwerwesse te zienge. De slokjesjoen zurgt 'r vô da ze oal genoeg te drienken kriege. Tussen de middeg moge oale gooischiêters ni ruus om te gen'eten. Om êen uure moete ze dan wi present wizze. Zo nie dan kriege ze een boete van de Kaptein.

's Zaeterdagsmiddegs schiete ze net zô lange deur toetda oale troenken d'r of bin. De leste jaeren valt dat nie mee, omda ze nie mi mee zo vee kruut moge schiête. A de leste troenke d'r of is, voege de mêeste gooischiêters d'r eige onder de fêestende Wasschappelaers in de café's. Sommigste gooischieters soenkele a een bitje nae zô'n dagje schieten.

Op zondagmiddeg is 't priesuutriekienge. 't Is dan gebrukeluk dat de bitter de ronde doet. In elk geval is 't dusdaenig sfeer ver'ôgend da de middeg êel lank duurt.

Op de maendagaeven is 't de bedoelienge da de burgemêester bedankt oardt, en dat de vlagge, dien op de mart angt, ni beneé oar egaele. Di nest gae ze dan oak me z'n oalen in de kerremèsattracties en ni de café's. As lesten komme ze in 't Kasteel van Batavia. Dan oardt 'r nog een stuitje lekker ouwerwesse ezoenge.

Dit stikje is eschreve deur iemend dien a nog nooit ei mee edae an de gooischiêters en dirom oopt dat 't anevuld za oare deur een ervaeriengsdeskundige.
Popmuziek

**Popmeziek** is een ofkortienge van populaire meziek. Feiteluk is dit dus een bitje vreemde categorie, omda oale soorten van meziek populair kunne wizze. Mè bie ons bedoele me mee popmeziek de meziek die a ze in Engeland "rock" noeme. 't Deêl van dit soort meziek dat a minder commerciêel is, oor Indie enoemd. Sommigste zêie oak wè alternatieve rockmeziek.

## Zie ok
* Elvis Presley
* U2
Nowe Brzesko

**Nowe Brzesko** is een durp in 't Poôlse woiwodschap Klein-Poôl'n. 't Durpje tel 1672 (2014) inweuners en lig in de hemeênte Nowe Brzesko. Van 1975 toet 1998 maeken 't durpje deêl uut van 't voormaelihe woiwodschap Kraków.
Taiwan

**Taiwan** is een land in Oôst-Azië mie 23,8 meljoen inweuners (2020) op een oppervlak van 36,2 duuzend km² (658 inw./km²).

Den 'oôdstad is Taipei. 't Land is ietwat kleiner as Nederland, mar 'eit meêr inweuners.

Den vroegere naem was *Formosa*. In den zeventiende eêuwe was Formosa groôtendeêls een kolonie van Nederland.

China wil Taiwan 'ebben.

## Zie ok
* Fort Zeelandia (Formosa)

## Lienks nae buten
* Landenweb
* Britannica
* World Factbook
* City Population
* AlleCijfers
* Klimaatinfo
* World Meteo. Org.
* IsGeschiedenis
* Historiek
* Historiek
Vilnius

**Vilnius** (*verouderd ok *'Wilnioes*'; [[Duuts]]: Wilna; [[Pools]]: Wilno, [[Russisch]]: Вильнюс, vroeger Вильна*) is de oôdstad van Litouwen, gelegen in het zuudoosten van dit Baltische land an de rivieren de Vilnelė en de Neris. In 2015 ha Vilnius 542.664 inweuners. De stad eit een van ouwste universiteiten van Europa.
Londen

**Londen** (Iengels: London) is den oôdstad van 't Vereênigd Konienkriek. Londen is een stad mee een groôtse historie. In de 19e eeuwe was ut onbetwist de belangriekste stad van de weareld in tot 1939 ok de groôtste stad ter weareld. Londen is de eênige stad weer-a drie keer de Olympische Speêl'n bin gehouwen.

In de regio *Greater London* weune circa 7,6 miljoen mênsen. Belangrieke gebouwen bin de Tower of London, de Tower Bridge, de Big Ben en Buckingham Palace. Omstreeks 1300 hao de stad 100.000 inweuners, en in 1801 bereikte de stad een inweunerantal van 1 miljoen. Tussen 1831 en 1925, toe New York de Britse metropool verbie ging, zelfs de groôste stad op aarde. Het inweunertal was in 1939 mie 8,6 miljoen op het hoôgepunt. De bevolkieng van de *City of London* nam steeds vadder of - van 130.000 in 1851 tot 11.700 vandaege de dag. De *City* is nog aoltied wè één van de belangriekste financiele centra van de waereld. En natuurlijk wordt het centrum deu vreed vee toeris'n uut de aolle lan'n bezocht.

Londen wordt tegen 'oôg water beschermd deu de Thames Barrier, in de mondieng van de Thames.

## Lienks nae buten
* Officiële bestuurlijke website van Londen
* Officiële toeristische website van Londen
* Ditislonden.nl, Algemene informaotie over Londen
Canada

**Canada** is 'n groôt land in Noôrd-Amerika, noordelijk van de Vereênigde Staeten. Canada heit een oppervlak van bienae tien meljoen km² en tellede in 2023 bienae 39 meljoen inweuners. De oôdstad is Ottawa. Mit het Statuut van Westminster in 1931 kreeg Canada meer autonomie binnen het Britse Rijk en pas in 1982 wier het land deu de *Canada Act* ok formeel onafhankelijk van Groot-Brittannië.

Ut noor'n van Canada bestoat uut een groôn antal eilanden in de Noordeleke Ieszeê. Vanwege ut barre klimaot weune d'r mar weinig mêssen. Slechts ier en deer weune wat eskimo's. In 't zuujen grenst Canada an de Vereênigde Staeten en in het noor'wes'n an Alaska, wa-a ok een staet is van de Vereênigde Staeten, mae apart leit van de rest.

In Canada en de Vereênigde Staeten bin ok een antal Grifformeerde Gemeênten, die zich Netherlands Reformed Congregations noeme. Die èn 11.500 leden.

## Gebore
* Justin Bieber, zanger
* Céline Dion, zangeres
* Avril Lavigne, zangeres en actrice
* Donald Sutherland, acteur

## Lienks nae buten
* Landenweb
* Britannica
* World Factbook
* City Population
* AlleCijfers
* Klimaatinfo 
* World Meteo. Org.
* Historiek
Bimmen

**Bimmen** is een plekke in den Duutse gemeênte Kleef (Nordrhein-Westfalen) mie 149 inweuners (2016).

Toet 1969 wast een eige gemeênte. (?)

Bimmen grenst zoôwel an den Rien as an den Nederlandse plekke Milliengen an den Rien.

## Lienks nae buten
* Stadt Kleve
* Liggienge:
Confucius

**Confucius** (Qufu, 551 v.Chr. - 479 v.Chr.) was 'n (religieuze) filosoof uut China.

Um is de stichter van 't confucianisme.

## Lienks nae buten
* Cultureel Woordenboek
* Filosofie Magazine
* Britannica
Overiessel

**Overiessel** (Nederlands: *Overijssel*, Nedersaksisch: *Oaveriessel*) is 'n provincie van Nederland die a in 't oôssen van 't land leit. D'oôdstad is Zwolle. Ze hrenst in 't noôrdwessen an Flevoland en Friesland, in 't noôrden an Drenthe, in 't oôssen an Duutsland (Nedersaksen en Noôrdrien-Westfaolen) en in 't zuuden en wessen an Gelderland. De provincie wier zoô genoemd omdat ze vanuut 'Olland gezieje an de aore kante van de Iessel lag.

## Geografie
Overijssel is in drie deêle op te splitsen:
* Kop van Overiessel (Land van Vollenhove)
* Salland
* Twente

De Tankenberg is mie een 'oôgte van 85 meter boven NAP de 'oôgste 'berg' van de provincie. Tussen 1942 en 1986 'oorde ok de Noôrdoôstpolder bie Overiessel en was de provincie dus wat groôter.

### Inweunerantal
D' ontwikkelieng van 't inweunerantal:

* 1850 — 216.000
* 1900 — 336.000
* 1950 — 670.000
* 1960 — 771.000
* 1970 — 921.000
* 1980 — 1.018.000
* 1990 — 1.020.000
* 2000 — 1.078.000
* 2010 — 1.130.000
* 2020 — 1.162.000
* 2025 — 1.196.000

## Politiek en bestier

### Provincie
De Provinciaole Staeten in Overiessel bestae uut 47 zeêtels. De verdeêlienge is sins de lèste verkieziengen in maerte 2023 zoô:

*Oliefkleur bin partijen van [[Gedeputeêrde Staeten]].*

### Gemeênten
Sins 2005 ei Overiessel 25 gemeênten. 

## Noôten


## Lienks nae buten
* Provincie Overiessel
* Plaatsengids
* AlleCijfers
Ghâna

**Ghana** is 'n land in 't wessen van Afrika an de Holf van Guinee. D'n oôdstad van Ghâna is Accra. De bevolkieng tel 23.837.000 mensen (2009) en de officiële landstael is Iengels. 't Land is onafankelijk van 't Vereênigd Konienkriek sins 6 maart 1957. Ghana leit an de Holf van Guinee.
Kees van der Staaij

**Kees van der Staaij** (Vlaerdienge, 12 september 1968) is 'n Nederlandse voormaelige politicus vò de SGP.

Lid van de SGP vanaof 1986, wier Van der Staaij in meie 1998 in de Twidde Kaemer 'ekoze. In 2010 wier ie leier van de SGP, as opvolger van Bas van der Vlies; um z'n opvolger sins 2023 is Chris Stoffer. Um verliet de Kaemer in december 2023.

Ie was liesttrekker vò de verkieziengen van 2010, 2012, 2017 en 2021. Dimie was'n in 2015 het langstzittende kaemerlid in de Twidde Kaemer.

Sins juni 2024 is um lid van de Raed van Staete.

Van der Staaij is lid van en ouwerlieng in de Oud Grifformeerde Gemeênten in Nederland.

## Lienks nae buten
* Parlement.com
Lucht'aeven Tan Son Nhat

**Luchtaeven Tân Sơn Nhât** (Sân bay quốc tế Tân Sơn Nhất) leit vlakbie de grootste stad van Vietnam, Ho Chi Minh stad. Tan Son Nhat ligt vlak bie den internasjonaole lucht'aeven Tan Son Nhat International Airport en is mee Ho Chi Minh stad en Dong Nam Bo verbon'n deur middel van eên spoôrlien.
Lucht'aeven Dong Hoi

**Luchtaeven Dong Hoi** (*Sân bay Đồng Hới*), IATA: VDH, ICAO: VVDH, Dong Hoi, lig flak bie den nasjonaole lucht'aeven Dong Hoi en lig bie Dong Hoi, Quang Binh, Vietnam verbon'n deur middel van eên spoôrlien.
Al Bayda

**Al Bayda** is een hemêente in Libië.

## Situerieng
**Al Bayda** is eên van de groôte en belangrieke in stede Libië en de op vier nae groôtste stad van Libië. Met eên bevolkinge van 250.000 inwoôners (2010). De oôdstad is Jebel Akhdar.
Limburg

**Limburg** kan verwieze nae:

* Limburg (België), provincie van België
* Limburg (Nederland), provincie van Nederland
* Limburg (gemeênte), gemeênte in Belhië
Zwolle

**Zwolle** is 'n gemeênte en stad in de provincie Overiessel mie 134.000 inweuners.

Tis d'n oôdstad van de provincie.

Zwolle is in 1967 vergroôt mie 'n groôt deêl van de gemeênte Zwollerkerspel en in 2001 mie deêlen van de gemeênten Dalfsen, Hasselt, Iesselmuje en vòral Nieuwleusen.

## Bekende inweuners
* Thom van Campen, politicus (raedslid)
* Eddy van Hijum, politicus (raedslid)
* Arie Slob, politicus (raedslid)
* Arie van der Veer, predikant (1972-1990) en omroepveuzitter

## Lienks nae buten
* Gemeênte
* Plaatsengids
* AlleCijfers
Ho Chi Minh stad

**Ho Chi Minh stad** (Vietnameês: *Thành phố Hồ Chí Minh*) is den hrossen stad van Vietnam. De stad a op 1 jannewari 2009 7 138.156 inweuners en lig an de Vietnamese kuste. De stad lig an de Saigon-rivier. In de stad is de luchtaeven Tan Son Nhat International Airport te vin'n.
Kwikstaert'n en piepers

**Kwikstaert'n** of **lentertjes** is 'n veugel die in 't Nederlans 'n Kwikstaert wor genoemd.

Je eit 'n blauw lentertje, die wor in 't Nederlans een witte kwikstaert genoemd

## Piepers
Je ei verschillende piepers zòas 'n oeverpieper, een bôompieper.
Politiek

**Politiek** is de (per definitie onvolmaekte) wieze waerop in eên saemenleving de belangetegenstellinge van groepe en individuen tot 'un recht komme - meêstal op baosis van onder'andelinge - op de verschillende bestierlijke en maotschappelijke niveaus. Waer de scheidslien loôpt tusse 't politieke en 't ethische en sociaole is 'n vraege waer veê verschil van meêning oôr bestit. De meêste weêtenschappers erkenne dat e er spraeke moe zin van eênig potentieel tot 't gebruuk van macht of geweld om 'n vraegstukke as politiek te bestempelen — bie 't beslisse van 'n politiek conflict is meêstal spraeke van 'n verschuving van macht van de eêne groep of persoon naer 'n andere groep of persoon. Eên persoon die eên ambt of functie in de politiek vervult hit 'n *politicus* (vrouwelijk: *politica*).

## Zie ok
* Politiek in Nederland
* Politiek in Zeêland
Toerisme in Zeêland

't **Toerisme in Zeêland** bestit zoôwel uut dagjesmensen as uut mensen die er langer meê verkansie gaen. M'èn in Zeêland veê strand en campings, maer oôk steêde as Vlissienge en Middelburg die veê mensen trekke. Andere plekke as Iese en Bru bin voorà bekend deur de mossels en d'oesters.

Deu de rieke geschiedenisse eit Zeêland vee aordige kleine stadjes zoas Ter Veere, Zurrikzeê, Brouwes'aeven en Sint Anna ter Mu. De kust van Zeêuws-Vlaonderen trekt vee Belhen. De Zeeêrmen bin nae anleg van de Deltawerken verandererd in eldoraodo's voo waetersporters. Voora de Greveliengen en 't Veerse Meer bin stikke druk.

Biezonder is ok de boulevard van Vlissienge weer a-j de zeêschepen naebie kan anraeke. Een leste mooie plekke is de Zak van Zuud-Beveland wa-a biezonder is deu de kronkelende diekjes mee bloeiende blomen en kleine durpjes as Ternisse en Kwedamme. Dwars d'r deu ene lopt een museumspoorlijn, ok we 't peeëlijntje 'enoemd in de volksmond. 

## Lienks nae buten
* website VVV Zeêland
* website travelinfozeeland.com
Ab Klink

**Ab Klink** (Stellendam, 2 november 1958) is 'n Nederlandse socioloôg en politicus voe 't CDA. 

In 't kabinet-Balkenende IV was 'n van feberwari 2007 tot oktober 2010 minister van Volksgezondeid, Welzien en Sport. Klink stit bekend as een criticus van Geert Wilders.

Van 2003 tot 2007 was Klink lid van den Eêrste Kaemer en van juni tot september 2010 van den Twidde Kaemer.

Van 2014 toet 2021 was um bestierder bie VGZ.

Klink studeêrde sociolohie an de Erasmus Universiteit Rotterdam en promoverende in de rechen an de Universiteit Leiden.

## Lienks nae buten
* Parlement.com
Jan Kees de Jager

**Jan Cornelis (Jan Kees) de Jager** (Kapelle, 10 feberwari 1969) is 'n Nederlandse politicus voe 't CDA. 

In 't kabinet-Rutte I was ie van feberwari 2010 tot november 2012 minister van Financieen onger premier Mark Rutte. In 't kabinet-Balkenende IV was ie van 2007 tot 2010 staetssecretaris van Financieen onger premier Jan Peter Balkenende. Van juni 2010 tot oktober 2010 was ie ok lid van den Tweêde Kaemer. 

De Jager studeerde economie en rechen an de Erasmus Universiteit Rotterdam.

## Lienks nae buten
* Parlement.com
Westkapelle (België)

**Westkapelle** is 'n durp in de gemeênte Knokke-Heist in de Belgische provincie West-Vlaonderen en telt 4.175 inweuners (2021).

## Verkeêr
Westkapelle ligt an den expresweg van Knokke naer Antwerpen (N49/E34). In Westkapelle kruust die weg den N376, de verbiendiengsweg tussen Brugge en Sluus.
Damme

**Damme** kan verwiezen nae:

*Damme (sport), een dienksport
*Damme (België), stad en gemeênte in de provincie West-Vlaonderen
*Damme (Duutsland), gemeênte in de deêlstaot Nedersaksen
Damme (België)

**Damme** is 'n stad en gemeênte in de Belgische provincie West-Vlaonderen. 't Toeristisch stadje ei veel oude gebouwen en 't is bekend voe zien boekenwienkels. De gemeênte telt bekant 11.000 inweuners (2023).

De deêlgemeênten buten Damme zien Hoeke, Lapscheure, Moerkerke, Oostkerke en  Sijsele. D'r zien ok nog de gehuchten Vivenkapelle en Den Hoorn.

Op de mart, vo 't middeleêuws stadhuus in Brabantse gotiek, staet 'n standbeeld van Jacob van Maerlant. Volgens 't boek van Charles de Coster is Damme de geboortestad van Tijl Uilenspiegel.

Deur Damme loôpt den Damse Vaert. Damme grenst ok an 't natuurreservaot van 't Zwin.

De gemeênte grens an de Nederlandse gemeênte Sluus.

## Lienks nae buten
* Gemeênte
* Vlaanderen
Puut'n

**Puut'n** (Anura) bin eên van de drie groep'n van amfibieën, neffen de salamanders (Caudata) en de wurmsalamanders (Gymnophiona).

Puut'n ein vier poôt'n mae gin staert en verschill'n hiermee van de meêste aore amfibieën. Alle puut'n ein 'n ofgeplat, peervurmig lief en uutpulende oôg'n. De kop en bek bin breêd, de lange achterpoôt'n sterk gespierd.

Puut'n eet'n vele soôrt'n proôien, meêstal kleine beêst'n as insect'n en aore ongewerveld'n. Z' ein echter ok vele viand'n zoas vissen, veugels, zoogdieren en reptielen. 

Puut'n komm'n vriewel waereldwied voe, zoôwel in tropische, subtropische as gemaotigde gebied'n, en zelfs in zeêr koude gebied'n zoas bie de Noordpool. In Europa leev'n oengeveer 50 soôrt'n waovan ok 'n stik of wa in Nederland, waor a vriewel alle soôrt'n bedreigd zien en beschermd.
Krabb'n

**Krabb'n** (Brachyura) bin 'n groep van kreeftachtige beêst'n van de orde tienpoôters (Decapoda).

Krabb'n ein 'n kopborststik en 'n klein achterlief dat a omgeklapt zit tegen ulder buuk. Z'ein 'n stevig rikpantser, 'n gesegmenteerd buukpantser en vuuf paor gelede poôt'n. 'n Paor van ulder poôt'n is uutgegroeid toet schaer'n, d'andere worn gebruukt bie 't loôp'n, zwemm'n en graev'n. Met ulder schaer'n kunn'n z'ulder proôi verscheur'n en ulder verdedig'n.
Esperanto

**Esperanto** is een kunsttaele. 

Tis een internationaole 'ulpetaele uut 1887.

Ontwerper is den Poôls-Russische ogearts Lejzer Zamenhof.

D'r binne ongeveêr 30.000 toet twi meljoen sprekers.

Een bekende gebruker was den Nederlandse premier Willem Drees.

## Lienks nae buten
* Eige webstek
* Britannica
Kroatisch

't **Kroatisch** is de officiële taele van 't republiek Kroaotië in Midden-Europa. 't 
Is 'n Slaovische taele.

 

### Alfabet
't 32 letters tell'nde alfabet wor eschreven in 't Latiense schrift, bie toevoehienge van ienkele letters mie diakritische teêkens.

Image:Latin alphabet Aa.svg|(**a**)
Image:Latin alphabet Bb.svg|(**be**)
Image:Latin alphabet Cc.svg|(**ce**)
Image:Latin alphabet Čč.png|(**če**)
Image:Latin alphabet Ćć.svg|(**će**)
Image:Latin alphabet Dd.svg|(**de**)
Image:Latin alphabet Dždž.png|(**dže**)
Image:Latin alphabet Đđ.svg|(**đe**)
Image:Latin alphabet Ee.svg|(**e**)
Image:Latin alphabet Ff.svg|(**ef**)
Image:Latin alphabet Gg.svg|(**ge**)
Image:Latin alphabet Hh.svg|(**ha**)
Image:Latin alphabet Ii.svg|(**i**)
Image:Latin alphabet Jj.svg|(**je**)
Image:Latin alphabet Kk.svg|(**ka**)
Image:Latin alphabet Ll.svg|(**el**)
Image:Latin alphabet Ljlj.png|(**elj**)
Image:Latin alphabet Mm.svg|(**em**)
Image:Latin alphabet Nn.svg|(**en**)
Image:Latin alphabet Njnj.png|(**enj**)
Image:Latin alphabet Oo.svg|(**o**)
Image:Latin alphabet Pp.svg|(**pe**)
Image:Latin alphabet Rr.svg|(**er**)
Image:Latin alphabet Ss.svg|(**es**)
Image:Latin alphabet Šš.png|(**eš**)
Image:Latin alphabet Tt.svg|(**te**)
Image:Latin alphabet Uu.svg|(**u**)
Image:Latin alphabet Vv.svg|(**ve**)
Image:Latin alphabet Zz.svg|(**ze**)
Image:Latin alphabet Žž.png|(**že**)
Image:diphtong Latin alphabet IE.png|(**ie**)


## Grammaotica

### Zelfstandige naemwoorden

#### Mannelijk levend
In deze klasse treêjt de genitief-accusatief op.

## Lienks nae buten
* Institute of Croatian Language and Linguistics
Kroaotië

**Kroaotië** (Kroatisch: Hrvatska), officieel Republiek Kroatië (Republika Hrvatska), is een land in Midden-Europa, onstoô in 1991 uut het voormalihe Joegoslaovië van Tito. De oodstad is Zagreb. 't land is ietwat groôter dan Nederland en eit een lange kustlijn langs de Adriaotische Zeê. Een aore bekende stad is Dubrovnik. Ok 't schiereiland Istrië oort groôtendeels bie 't land. De mist 'esproken taele ist Kroaotisch. Dizze taele liekt eel vee opt Servisch, in feite ist een en dezelfde taele.

't Land eit 'n taemelek succesvol voebaltaem, da'a dorde is 'worren opt WK in Frankriek in 1998 en dorde opt WK in Qatar in 2022.

Voo 1918 mikkende Kroaotie deel uut van Oostenriek-Honharije.

Sinds 2013 is 't land lid van d' Europese Unie.

## Lienks nae buten
* Landenweb
* Britannica
* World Factbook
* City Population
* AlleCijfers
* Klimaatinfo 
* World Meteo. Org.
* Europese Unie
Slaovische taelen

**Slaovische taelen** binne taelen die vooral 'esproke worre in Oôst-Europa. De belangriekste Slaovische taelen binne Russisch, Poôls en Oekraiens.
## Taelfamieljeboôm
* Indo-Europeès (439)
** Slaovisch (18)
*** Oôst (4)
**** Wit-Russisch [bel] (Belarus)
**** Russisch [rus] (Rusland)
**** Oekraïens [ukr] (Oekraïne)
*** Zuud (7)
**** Oôsteluk (3)
***** Bulgaors [bul] (Bulgarije)
***** Macedonisch [mkd] (Macedonie)
***** Kerkslaovosch, [chu] (Rusland)
**** Westeluk (4)
***** Bosnisch [bos] (Bosnie en Herzegovina)
***** Kroaotisch [hrv] (Kroatie)
***** Servisch [srp] (Servie)
***** Sloveêns [slv] (Slovenie)
*** West (7)
**** Tsjechisch-Slowaoks (2)
***** Tsjechisch [ces] (Tsjechië)
***** Slowaoks [slk] (Slowaokije)
**** Lechitic (3)
***** Kashubisch [csb] (Poôl'n)
***** Poôls [pol] (Poôl'n)
***** Silesisch [szl] (Poôl'n)
**** Sorbisch (2)
***** Leeg Sorbisch [dsb] (Duutsland)
***** Hoag Sorbisch [hsb] (Duutsland)

## Lienks nae buten
* Slaovische taelen
Mark Rutte

**Mark Rutte** (D'n 'Aegt, 14 feberwari 1967) is 'n Nederlandse diplomaet en voormaelig politicus vò de VVD. 

Vanof 1 oktober 2024 ist'um secretaoris-generaol van de NAVO.

Van 14 oktober 2010 tot 2 juli 2024 wast'um premier van Nederland. Saemen mee Maxime Verhagen van 't CDA en Geert Wilders van de PVV vurmende um de minderheidsregerieng van 't Kabinet-Rutte I, die in 2012 ten val is 'ekomme. Van 2012 toet 2017 vurmende um mee Diederik Samsom (vertrokken eind 2016) van de PvdA de regerieng van 't Kabinet-Rutte II. Van 2017 toet 2022 vurmende um mee het CDA, D66 en de CU de regerieng van 't Kabinet-Rutte III. Van 2022 toet 2024 vurmende um mee D66, het CDA en de CU de regerieng van 't Kabinet-Rutte IV. 

Mark Rutte was bie z'n antreden de één na jongste premier van Nederland. Vò z'n premierschap was um lid van de Twidde Kaemer en staetssecretaoris (2004-2006). 

Van 1985 toet 1992 studeerde d'um geschiedenisse an d' Universiteit van Leiden. In z'n studietied wier 'um van 1988 toet 1991 voorzitter van de JOVD. Na z'n studietied werkte um tien jaer bie Unilever.

## Kabinet'n
* Kabinet-Rutte I (2010-2012): VVD, PVV, CDA
* Kabinet-Rutte II (2012-2017): VVD, PvdA
* Kabinet-Rutte III (2017-2022): VVD, CDA, D66, CU
* Kabinet-Rutte IV (2022-2024): VVD, D66, CDA, CU

## Lienks nae buten
* Parlement.com
* Historiek
Şalom

**Şalom** (Hebreêuws: *שָׁלוֹם*, "vrede") is 'n Joods-Turkse krante die in Turkije verschient in 't Turks en op eên blad in 't Ladino, e Joods-Spaense tael. De krante 'oort uutgegeven in Istanbul en het 'n oplaege van 5.000 exemplaorn per weke (2005). 

De krante is in 1947 opgericht deur de Joods-Turkse journalist Avram Leyon. D'êeste editie is de 29stn oktober 1947 verscheenn.

## Lienks nae buten
* Website van Şalom, met online krante in 't Turks 
* Website van Şalom, met online krante in 't Ladino
Harry Mulisch

**Harry Mulisch** (Haerlem, 29 juli 1927 – Amsterdam, 30 oktober 2010) was 'n schriever en dichter uut Nederland. 'Ie staet bekend om zien romans as *De ontdekking van de Hemel*. In 2010 is um overleje.
Osasco

**Osasco** is 'n stad in de Brezilië. Op 2016 ao de gemeênte Osasco 696.382 inweuners. 

## Lienks nae buten
* Website van de gemeênte
* https://web.archive.org/web/20080530101138/http://www.osascobrazil.com/
Concepción (Chili)

**Concepcion** (Spaons: **Concepción**) is een stad in Chili. In 2002 ao de stad 261.061 inweuners (bron: INE). De plekke liet in de gelieknaemige provincie Concepción.


File:Arco de Medicina UdeC.jpg|
File:Moderno Edificio en Concepción.jpg|
File:Desembocadura del Biobío.jpg|
File:Ex Catedral de Concepción.jpg|
File:Biobus01.jpg|
File:Hotel El Araucano.JPG|
File:Plaza de Armas Concepción.jpg|


## Lienks nae buten
* Website van de stad Concepción
Charles Darwin

**Charles Darwin** (1809-1882) was 'n Iengelse naetuurongerzoek'r, bioloog en geoloog. Die is v'ral bekend van z'n evolutietheorie.

## Lienks nae buten
* Historiek
* Britannica
Noôrs

**Noôrs** is de naem voe de offisjeêle taele van Noorwegen en Spitsberhen, die-a deur zekers 4,88 miljoen mensen as cultuurtaele gebruukt wort en deur vee van ulder ok as moerstaele in gebruuk is.
Cultuur

**Cultuur** in 't algemeên verwiest naer 't patroôn van minselijke activiteit en de symbolische structure, die deêze activiteite eên zeêkere beteêkenesse geve. Der bestaen uuteênloôpende definities van "cultuur", die dude op verschillende theoretische benaoderingen vò de beêldvorming of evaluaotie van de minselijke activiteit en der producte.
Stuute

Een **stuute** (Nederlands: boterham) is eên plak hesneeë broôd, meestal mie broôdbeleg.

## Zie ok
* Stuutemaele
Noemi

**Noemi**, 'ebore as *Veronica Scopelliti*, (Rome, 25 jannewari 1982) is 'n zangeres uut Itâlië.

## Discograofie
### Album
* 2009 - *Sulla mia pelle*
* 2010 - *Sulla mia pelle (Deluxe Edition)*
* 2011 - *RossoNoemi*

### EP
* 2009 - *Noemi*

### Singles
* 2009 - *Briciole*
* 2009 - *L'amore si odia* met Fiorella Mannoia
* 2010 - *Per tutta la vita*
* 2010 - *Vertigini*
* 2011 - *Vuoto a perdere*
* 2011 - *Odio tutti i cantanti*
* 2011 - *Poi inventi il modo*

## Toer'n
* 2009 - *Noemi tour*
* 2009/2010 - *Sulla mia pelle tour I*
* 2010 - *Sulla mia pelle tour II*
* 2011 - *RossoNoemi tour*

## Lienks nae buten
* Discogs
* Noemiofficial.it
* Oficial Youtube 
* Arcadinoemi.it
* Arca di Noemi Youtube
* Facebook noemiofficial
* Facebook arcadinoemi
Afrikaons

**Afrikaons** is een West-Germaonse taele en beoôr toet de Germaonse taelen. Afrikaons is sterk verwant an 't Nederlands en is een offisjele taele in Zuud-Afrika en Namibië. D'r binne zo'n 7 meljoen mênsen die Afrikaons spreke.

## Zie ok
* Bok van Blerk, muzikant
Ralf Krewinkel

**Ralf Krewinkel** (Kerkrade, 12 november 1974) is 'n Nederlandse politicus vò de PvdA. 

Van 1998 toet 2006 zat um in de gemeênteraed van Kerkrade en van 2006 toet 2011 wast ie wetouwer van deêze Limburgse gemeênte.

Van 2011 toet 2015 wast ie burhemeêster van de Limburgse gemeênte Beêk. 

Van 2015 toet 2019 wast'um burhemeêster van de gemeênte Heerlen in de provincie Limburg.

Sins 2020 is Krewinkel bestierder van de Reinigiengsdienst Westelijke Mienstreêk.

## Lienks nae buten
* Rijksoverheid 1
* Rijksoverheid 2
* 1limburg
Veugelwjerde

**Veugelwjerde** of **D'n Bosch** (Nederlands: *Vogelwaarde*) is 'n plekke in de Zeêuwse gemeênte 'Ulst in Zeêuws-Vlaonderen. In Zeêland boven de Onte zal de naem uutgesproke worre as *Veugelwaerde*. De plekke ao 1.860 inweuners (2023). De plekke is ontsto uut de twee voormaelihe durpen Boschkapelle en Stoppeldiek. Aollebai de plekken ao nog een eihe kerke en een eihe voebalvereêniging.


Vogelwaarde - HH Petrus en Pauluskerk 1.jpg|Heilige Petrus en Pauluskerke in D'n Bosch
Vogelwaarde - Heilige Gerulphuskerk 1.jpg|Heilige Gerulphuskerke in Stoppeldiek


## Bekende inweuners
* Peter Molthoff, burhemeêster

## Lienks nae buten
* Plaatsengids
* AlleCijfers
* Vogelwaarde.eu - Een overzicht van verscheie websites over Veugelwjerde
* Durpsraod Veugelwjerde
Monzón

**Monzón** is een hemêente in de provincie Huesca, in de Spaânse Autonome Rehio Aragon, in Spanje. Volhens 't INE a Monzón in 2010 17.115 inweuners. 
Almazán bevin zen eihen 60 km ten zuud'n van de oôdstad van de provincie en 366 km ten zuude'n van Madrid.
Wit-Rusland

**Wit-Rusland** (Wit-Russisch: Беларусь, *Belarus*, ok getranslitereerd als *Belaroes*; Łacinka: Biełaruś; Russisch: Беларусь), officieel de **Rippebliek Belarus**, is een rippebliek in Oôst-Europa dat in 't westen an Poôl'n, in 't zuuden an Oekraïne, in 't oôsten an Rusland en in 't noôrden an Litouw'n hrenst. Wit-Rusland verklaerende zich onaf'ankelek van de Sovjet-Unie op 19 september 1991. De oôdstad is Minsk.

In gin aor land was de Twidde Weareldoôrlog zo verschrikkeluk as in Wit-Rusland. Een kwart van de bevolkieng heit d'n oôrlog nie overleefd. 

## Lienks nae buten
* Landenkompas
* Britannica
* World Factbook
* City Population
* AlleCijfers
* Klimaatinfo 
* World Meteo. Org.
Stalland

**Stalland** of **Setalland** (Nederlands: *Sint-Annaland*) is 'n durp op 't eiland Tole in de provincie Zeêland, elegen in d'n gemeênte Tole. Op 1 jannewarie 2023 a 't durp 4.035 inweuners. 

In de 18e eêuw wier Stalland al omschreve as: *'een van de voortreffelijkste dorpen van het eiland'. 'Een bekwaame Haven- en Zeehoofd, die niet alleen tot afvaart en aankomste van veele Vaartuigen, maar ook tot lyfberging by hard onstuimig Weder en Wind gelegenheid geeft en al van ouds plagt te geeven'.*

De Setallander is nogà ‘onkvast. Vee mensen die at erges anders werke wille toch graeg op 't durp bluve weune, oak à motte ze d'r soms een ende vò rieë. Op ‘t durp waere vroeger ‘eêl vee zogenaemde kleine boeren mee een paer gemete grond. Dae verdienden ze de kost op deu ‘soches ‘eêl vroeg op de joôje te wezen. In negentien’onderddertig richtten ze saemen de veiling verênigieng op. Zodoende konne ze de producten zo diere meugelijk verkoape. Oak vandaege an d’n dag bin d’r nog vee kleine zelfstandige. D’r is oak een bloeiend verênigiengsleven. Bevobbeld de meziekverênigieng Accelerando bestae al ‘onderddertig jaer, en de voetbalverênigieng W.H.S. wier in juni 2011 tachentig. À je à jaeren nie meê op ‘t durp weunt, en je komt ‘r weer, dan oôr je d’r ineêns weer bie. Oak de zogenaemde import woôr à gauw opgenome, temissen, at die ‘t zelf wil. Setallanders ‘ouwe van gezelligheid en beschikke over een bepaelde humor. En noe nog over dat toaverkot. Eêl vroeger is t’r spraeke van gewist at sommige konne toavere. Op lange donkere winteraevenden wiere daer bie de sleekachel wel ’s ver’aelen over verteld. Noe wete julder zo'n bitje wat at de Setallander eige is. 

## Plae'ies

Plaetje:Sint-Annaland De Vier Winden mrt 2011.jpg|Meule De Vier Winden
Plaetje:Sint-Annaland standerdmolen.jpg|Standerdmeule van Stalland


## Zie ok
* Streekmuseum De Meestoof

## Lienks nae buten
* Plaatsengids
* AlleCijfers
Corbin Bleu

**Corbin Bleu**, 'ebore as *Corbin Bleu Reivers*, (New York City, 21 feberwari 1989) is 'n Amerikaense zanger.

## Discograofie

### Albums
* 2007 - *Another Side*
* 2009 - *Speed of Light*

### Singles
* 2006 - *Push It to the Limit*
* 2007 - *Deal with It*
* 2008 - *Run It Back Again*
* 2009 - *Moments That Matter*
* 2009 - *Celebrate You*

## Toer'n
* 2007 - *Corbin Bleu tour*

## Lienks nae buten
* Discogs
* corbin-b.com
* Oficial Youtube 
* intheheightsthemusical.com
* tv.com
* IMDB
* Oficial Facebook
Fright Night

**Fright Night** is 'n Russische rockband mee Winter, Shade, Weena Morlock, Lestat en Dmitry. De band begon in oktober 2005.

## Discograofie
* Inspired (2007)
* The Play of Pain (2010)
* Life Eternal (2014)

## Lienks nae buten
*frightnight.ru
Europeêse Unie

De **EU** stit vò **Europeêse Unie**. D' Europeêse Unie stit vò 'n beter en welvearender Europa. Op't moment binne d'r 27 lidstaeten an'esloten. De unie is op'ericht in 1957 deu Nederland, Duutsland, Frankriek, Belhië, Itâlië in Luxemburg. In onger meer 1973, 1986, 1995 in 2004 is de unie uut'ebreid. Op 1 juli 2013 treed Kroaotië toe tot de unie. In 2002 voere 17 lan'n de Euro in as munteênheid. 

De leste jaeren komt d'r meer kritiek op de Europeêse Unie, dat z'n eige steeds meer macht toeeigent, zonger deer eigelek democratische verantwoording voor of te leggene. In 2005 wier in Nederland en Frankriek de Europese grondwet of'ewezen. De Eurocrisis van 2012 en vadder doet d'r nog een schep bovenop, vee mensen sto kritischer tegenover de EU. Op 31 jannewari 2020 is 't Vereênigd Konienkriek uut de Europeêse Unie vertrokken.

In 2012 kriegt de Europeêse Unie de Nobelpries voor de Vrede uut'ereikt in Oslo.

## Instituten
Belangrieke instituten binne:
* Europeêse Centraole Bank
* Europeêse Commissie
* Europeêse Hof van Justitie
* Europeês Parlement
* Europeêse Raed
* Raed van d' Europeêse Unie

## Lienks nae buten
* Europa.eu: Officieel portael van de EU
* Nieuws op de website van het Europees Parlement
* Officiële schriefwiezer van de EU
* Informatieve site over de EU
Lucht'aeven Ca Mau

**Luchtaeven Ca Mau** (*Sân bay Cà Mau*), IATA: CAH, ICAO: VVCM, Ca Mau, lig flak bie den nasjonaole lucht'aeven Ca Mau en lig bie Ca Mau, Vietnam verbon'n deur middel van eên spoôrlien.
Eurobandið

**Eurobandið** is 'n Ieslandse popband mee Friðrik Ómar en Regína Ósk. Ze 'ebben 'n keêr meehedaen aen 't Eurovisie Songfestival.

## Discograofie
* This is my life (2009)
Kalender

'n **Kalender** is 'n systeem vò 't iendeêl'n van de tied ien period'n, as jaer'n, mand'n, week'n en daen. Ien deze alhemeêne zin is kalender synoniem vò tiedrekenienge. Oôk de (fysieke) weerhaeve van 'n kalender, ien de vaorm van 'n tabelle of aorszins, òt kalender henoemd.

Dò 'n kalender aord'n meêstal oôk de feêst- en hedenkdaen aenheheev'n. Naer analogie daemeê sprèk men in rumere zin oôk van verjaerdagskalender, mee daerop de te hedenk'n verjaerdaen, of de voetbalkalender, mee heplande voetbalevenement'n.

'n Kalender bepaelt de lengte en de iendeêlienge van 't jaer en is hebaseerd op maetstaev'n die de astronomie aenreêkt. 'n Kalender is hekuppeld aen 'n jaertellienge en 'n jaerstiel, die beide hebaseerd zin op conventies of op historische hebeurtnissen die bie de ienveurienge van de kalender as essentiële behinpunt'n van de beschaevienge aord'n beschouwd. De jaertellienge bepaelt daebie 't jaer weerien de kalender aenvangt, de jaerstiel bepaelt op welke dag 't jaer behint.

## Zie ok
* Gregoriaonse kalender
Árstíðir

**Árstíðir** is 'n Ieslandse rockband mee Hallgrímur Jónas Jensson, Karl Aldinsteinn Pestka, Gunnar Már Jakobsson, Ragnar Ólafsson, Daníel Auðunsson en Jón Elísson as leed'n.

## Discograofie
* Árstíðir (2009)
* Live at Fríkirkjan (2009)
* Svefns og vöku skil (2011)
Saratov

**Saratov** (Russisch: Саратов - *Sarataf*) is een stad in Rusland mie 886.000 inweuners (2025).

Tis den 'oôdstad van den oblast Saratov.

Saratov liet an den Wolga.

## Lienks nae buten
* Saratov
* Britannica
* City Population
* Liggienge:
Moskou

**Moskou** (Russisch: Москва - *Moskva*) is den 'oôdstad van Rusland mie 13.274.000 inweuners (2025).

Moskou is den groôste stad vant land en sins 1918 vanover den 'oôdstad.

Inweuners:
* 1400 – 40.000
* 1638 – 200.000
* 1710 – 160.000
* 1811 – 270.000
* 1856 – 369.000
* 1871 – 602.000
* 1897 – 1.039.000
* 1912 – 1.617.000
* 1939 – 4.609.000
* 1959 – 6.133.000
* 1979 – 8.142.000
* 2002 – 10.383.000
* 2025 – 13.472.000

## Lienks nae buten
* Landenweb
* Britannica
* City Population
* Liggienge:
Ca Mau

**Ca Mau** is een hemêente in de provincie Ca Mau, in de rehio Mekong-Delta, in Vietnam.

## Situerieng
Ca Mau bevin zen eihen 360 km ten zuude'n van Ho Chi Minh City.
Nastola

**Nastola** is 'n plekke in Finland. In 2010 'ao de plekke 14.996 inweuners, 't oppervlak beslit 362 km².
Aventura

**Aventura** is een stad in den staet Florida (Vereênigde Staeten) mie 41.000 inweuners (2024).

't Liet vlakbie den stad Miami.

## Lienks nae buten
* Aventura
* City Population
* Liggienge:
T.A.T.u.

**t.A.T.u.** is 'n Russische popband mee Julia Volkova en Elena Katina. Ze 'ebben 'n keêr meehedaen aen 't Eurovisie Songfestival.

## Discograofie
* 200 по встречной (2001)
* 200 Km/h in the Wrong Lane (2002)
* Dangerous and Moving (2005)
* Люди-инвалиды (2005)
* Весёлые улыбки (2008)
* Waste Management (2009)
Kristiansand

**Kristiansand** (of *Christianssand*) is 'n stad in Noorwegen. In 2008 'ao de stad 80.748 inweuners, 't oppervlak beslit 293 km².
SLOT

**SLOT** (*СЛОТ*) is 'n Russische rockband mee Nookie, Cash, Mr.Dude, ID en NiXon. De band begon in mei 2002.

## Discograofie
* Slot 1 (2003)
* 2 войны (2006)
* Тринити (2007)
* 4ever (2009)
* Break the Code (2011)

## Lienks nae buten
* Website van SLOT
Sint-Petersburg

**Sint-Petersburg** (Russisch: Санкт-Петербург - *Sankt-Peterboerg*) is een stad in Rusland mie 5.653.000 inweuners (2025).

Toet 1991 was den naem *Leningrad*.

Sint-Petersburg liet in Noôrd-Rusland an den Oôstzeê.

Nae Moskou is Sint-Petersburg den groôste stad van Rusland. 

Den stad is een van de belangriekste zeêaevens vant land.

Van 1712 toet 1918 wast den 'oôdstad van Rusland.

## Lienks nae buten
* Landenweb
* Britannica
* City Population
* Liggienge:
Keessie Bok

**Keessie Bok** (doapneam *Cornelis van der Bok*) (Ouwdurp, 3 maerte 1912 - Dirksland, 28 jannewari 1998), is een bekende figure uut 't verleejen van Ouwdurp.

Op jonge leeftijd startende Keessie Bok een eige ongerneming in schoewen an de Weststreate op Ouwdurp, wat uutgroeiende tot 'n hele straete met verscheije wienkels. *Bok Koopcentrum* was 'n begrip in Ouwdurp in omstreken in was voor vekansiegangers ean van de bekenste bezienswaerdigheden van 't durp. Verscheie ouwe panj'ies weare (tot de sluuting in 2011) vol'estouwd met allerhande spullen.

Grôte bekendheid kreeg *Keessie Bok* mit z'n uutgebreide collectie van bot'n van mammoeten in aore bees'en. Honderden kiezen in ribben conserverende hie in de kelders onger z'n huuzen. Deurdat de botten vooral op minder diepere delen van de Noôrdzeê worre evange, zoas de Bruune Bank zag 'n dat as 'n bewies voor de Biebelse zondvloed. Bie deze ramp zouwe de mammoeten dan naer 't hoôgste punt in 't gebied 'evlucht. In 'n gesprek mit Prins Bernhard heid 'n die theorie wel es uut de doeken edae.

In 2011 binne z'n wiekels eslote, in verkocht an een projectontwikkelaer. In 2012 binne deer nieuwe wienkels 'eopend.

## Lienks nae buten
* Legendarische Keesje Bok uit Ouddorp overleden (Ref. Dagblad d.d. zeaterdag 31-01-1998)
Grifformeerde Gemeênten

De **Grifformeerde Gemeênten** (GG en Gergem) is een bevindelijk grifformeerde kerke mie 107.931 leden op 1 jannewoari 2021. In 1953 binne de Grifformeerde Gemeênten in Nederland of'escheije van de Grifformeerde Gemeênten.

In Zeêland binne groôte gemeênten in Aegte, Melis, Middelburg, Goes, Borssele, Schraevenpolder, Iese, Kapelle, Krabbendieke, Tole in Scherpenisse. Een belangrieke persoôn die ier 'enoemd kan worre is Huibert Jacobus Budding, die in de 19e eeuw vee gemeêntes in Zeêland eit opgericht as Grifformeêrde Kerken onger 't Kruus. Dit bin laeter in 1907 de Grifformeerde Gemeênten geworren. Drievende kracht 'ierachter was de toenmaelige doômenee van Melis, Gerrit Hendrik Kersten. De Grifformeerde Gemeênten bin flienk gegroeid, van zoô rond de 30.000 in de jaeren '30 tot 106.000 leden noe. In Canada en de Vereênigde Staeten bin ok een antal Grifformeerde Gemeênten, die zich Netherlands Reformed Congregations noeme. Die èn 11.500 leden.

## Ontwikkelinge ledenantal
* 1930 - 26.380
* 1949 - 61.883
* 1953 - 67.144
* 1954 - 58.760
* 1966 - 69.512
* 1972 - 78.766
* 1988 - 89.908
* 2000 - 98.495
* 2010 - 105.371
* 2021 - 107.931

## Groôste gemeênten in Nederland

### 2012

### 1960

### 1940

## Plae'ies

Noordervermaning.JPG|De *Noordervermaning*. Grifformeerde Gemeênte Westzaen
Julianakerk dordrecht 1.JPG|De *Julianakerk*. Grifformeerde Gemeênte Dordt
120326 Landsteinerlaan 2 (Mariakerk-Magnalia Deï-kerk) Groningen NL.jpg|De *Magnalia Deïkerk*. Grifformeerde Gemeênte Greunienge
Enkhuizen, Ontmoetingskerk foto1 2010-06-05 09.57.JPG |Ontmoetingskerke te Enkuuzen
Immanuëlkerk Wageningen.jpg|De *Immanuëlkerk*. Grifformeerde Gemeênte Waegeniengen
Gereformeerde gemeente barneveld zuid.jpg|Adullamkerke van de Grifformeerde Gemeênte Barneveld-Zuud
Gergem Gouda.jpg|Grifformeerde Gemeênte Gouda


## Bekende leden
* Gert van den Berg, politicus
* Nicolaas Hendrik Beversluis, predikant
* Henri Bontenbal, politicus (opgegroeid)
* Frans Dieleman, predikant
* Lilian Janse-van der Weele, politicus
* Gerrit Hendrik Kersten, predikant en politicus
* Harry van der Maas, politicus
* Henk van Rossum, amtenaer en politicus

## Lienks nae buten
* Website Grifformeerde Gemeênten
* Zendieng Grifformeerde Gemeênten
* Jeugdbond Grifformeerde Gemeênten
Krasnodar

**Krasnodar** (Russisch: Краснода́р) is een stad in Rusland mie 1.155.000 inweuners (2025).

Toet 1920 was den naem *Yekaterinodar*.

Tis den 'oôdstad van den kraj Krasnodar.

Krasnodar liet in Zuud-Rusland bie den Zwarte Zeê.

## Lienks nae buten
* Krasnodar
* Britannica
* City Population
* Liggienge:
Jeajn'ie van d'n Duunkant

**Jeajn'ie van d’n Duunkant**, echte naem *Jaantje Tanis*, (Ouwdurp, 16 jannewari 1895 - Ouwdurp, 19 december 1990) is 'n bekende vrouwe uut 't verleden van Ouwdurp in oak in bevindelijk griffermeerde kringen.

## Levensbeschrieving
Jeajn'ie stong bekend as ‘bekeerde vrouwe’. Bekeerd wil zegge dat 'n mês deur God uutverkore wordt, weerdeur men een heel aor leven kriegt. Naer eige zeggen is Jeajn'ie op 38-jarige leeftijd deur God stil'ezet. Vanuut 't hele land reizende mêssen naer d'r of'elege huûssie in de duûnen van Ouwdurp om d'r over Gods werrek te hore spreken. Van hur binne oak wonders bekend. Eenmaal kwam ze op zondag toe het buûten stortregende hemeale droag in de kerreke an in ze was vanof de duûnen komme loape. Een aore keer wier ze deur engelen bewaerd toe inbrekers d'r huûs op geld deurzochte.

Jeajn'ie is op 19 december 1990 overleje en begraeven door ds. Heemskerk. Nog steeds wor ze in veel preken aon'ehaeld as ‘vòbeêldfiguur’.

## Noôten


## Lienks nae buten
*  "Die taal wordt niet veel meer gehoord en ook niet veel meer verstaan" In gesprek met ds. H. Molendijk te Oosterland. (êOude Paden d.d. 01-12-2006)
*  Reportage: Jaantje van d’n duunkant (Terdege d.d. 17-06-2010)
Da Lat

**Da Lat** is een hemêente in de provincie Lam Dong, in de rehio Tay Nguyen, in Vietnam.

## Situerieng
Ca Mau bevin zen eihen 310 km ten zuude'n van Ho Chi Minh City.